# Австралазия и Океания

### от Уикипедия, свободната енциклопедия

Австралия, Нова Зеландия, Папуа Нова Гвинея и прилежащите им острови са известни под името Австралазия. По-голямата площ, позната с името Океания, включва островните групи Меланезия, Микронезия и Полинезия и се разпростира в Южната част на Тихия океан. Австралия е най-голямата по площ държава и едновременно с това и самостоятелен континент. Някога европейски колонии, днес много от тихоокеанските острови са самостоятелни държави и имат близки търговски отношения със Северна Америка и Азия.

## [редактиране] Данни

- Площ: 8 508 238 кв. км.

- Население: 29 700 000

- Брой на държавите: 14

- Най-висока точка: връх Вилхелм (в Папуа Нова Гвинея) - 4 509 м.

- Най-дълга река: Мъри Дарлинг (Австралия)- 3 750 км.

- Най-голямо езеро: езеро Еър (Австралия) - 9 583 кв. км.

## [редактиране] Географски особености

Ландшафтът на Австралия и Океания е разнообразен - от тропически гори в северните части до безводни пустини в Централна Австралия. Много от островите са с вулканичен произход, плажовете им са покрити с пясък, опасани са от високи планини. Има постоянна заплаха от земетресения.

##### [редактиране] Коралови острови

Много от хилядите малки острови в Океания са върхове на подводни вулканични планини, които се извисяват над повърхността на Тихия океан. Кораловите рифове край песъчливите брегове на островите изобилстват от тропичеки риби.

##### [редактиране] Гейзери

Срещат се в Нова Зеландия,където горещите скали затоплят водата в подземните галерии. Когато тя достигне до точката на кипене, на 500 м. височина във въздуха изригва фонтан от вряща вода и пара.

##### [редактиране] Голяма пясъчна пустиня

От пясъците на австралийската гореща суха западна пустиня се издигат остри варовикови скали с причудливи форми. Те са творение на ерозията, предизвикана от корените на растенията и силните ветрове, духащи тук през последните 25 хиляди години.

## [редактиране] Климатични пояси

Разнообразните пейзажи и огромната площ обуславят наличието на различни климатични пояси в Австралазия и Океания. Северна Австралия и Папуа Нова Гвинея са вечно горещи с два сезона: влажен и сух; в източните части лятото е горещо, а зимите - меки, докато централните части са заети от суха пустиня. Климатът в Нова Зеландия е мек и влажен, а островите в западната част на Тихия океан са с влажен, тропически климат.

##### [редактиране] Пасища

В Австралия има обширни площи сухи, открити пасища, известни като пустош. Най-подходящите земи за отглеждането на добитък са Куинсланд и Нов Южен Уелс. Оскъдните водни извори се допълват от подпочвените води на артезианските кладенци. Сочни пасища покриват източните части на Южния остров в Нова Зеландия.

##### [редактиране] Евкалиптови гори

В Австралия растат много евкалиптови дървета. Съществуват различни видове евкалипти във всички климатични пояси - от студените, влажни планински върхове до горещите, сухи части във вътрешността. Евкалиптите са вечно зелени дървета с жилави листа.

##### [редактиране] Тропична влажна гора

Влажни вечнозелени гори покриват Соломоновите острови,планините в Папуа Нова Гвинея и части от Северна Австралия. Често обгърнати в мъгла, тези гъсти,буйни гори са убежище за дивите животни. В тях виреят над 600 вида дървета. Сечта в Кунсланд се контролира с цел опазване на околната среда.

##### [редактиране] Скруб

По границите на четирите пустини,които се намират във вътрешността на Австралия,има безводни области,в които вали рядко. В тях растат сухоустойчиви треви, редки храсти и ниски дървета.

##### [редактиране] Крайбрежен климат

Крайбрежната ивица между Бризбейн и Мелбърн в Югоизточна Австралия е заградена в западната си част от върховете на Голямата вододелна планина, включваща австралийските Алпи. Топлия бриз от Тихия океан носи дъжд в този зелен и плодороден район. Дългите, песъчливи плажове и мекият, приятен климат го превръщат в най-гъсто населеното място в Австралия.

##### [редактиране] Гореща пустиня

Грандиозните червени скали олгас се издигат внезапно от безводната, равна, изпепеляваща Централна пустиня. Разположена край Улуру(скалата Ейърс), гигантската маса скали се е образувала преди над 570 милиона години и постепенно ерозира през последните 150 милиона години.

##### [редактиране] Широколистни гори

Западният бряг на Южния остров Нова Зеландия е покрит с широколистни гори. Дъб, бук и сагуа избуяват в мекия влажен климат.

## [редактиране] Население

Най-ранните заселници в Австралазия са аборигените в Австралия и полинезиийците и меланезийците по островите в Тихия океан. Европейците започват да колонизират Австралия и Нова Зеландия в края на 18 век. От 70-те години на 20-ти век Австралия разрешава на много други народи да се заселят там, включително китайци, камбоджанци и виетнамци.

## [редактиране] Природни богатства

Земята е най-голямото богатство на Австралия и Нова Зеландия и се използва за отглеждането на добитък, овце и добив на жито. Австралия е богата на минерали и е световен лидер в производството на боксит(алуминиева руда), диаманти и оловна руда. Основните богатства на тихоокеанските острови са рибата и кокосовите продукти, например копра, влакна за въжета и рогозки.

Взето от „http://bg.wikipedia.org../../../%D0%B0/%D0%B2/%D1%81/%D0%90%D0%B2%D1%81%D1%82%D1%80%D0%B0%D0%BB%D0%B0%D0%B7%D0%B8%D1%8F_%D0%B8_%D0%9E%D0%BA%D0%B5%D0%B0%D0%BD%D0%B8%D1%8F_aa3a.html“.

Категория: География

##### Views

- Статия
- Беседа
- Текуща версия

##### Търсене

##### На други езици

- Afrikaans
- Bosanski
- Arpitan
- Català
- Cymraeg
- Deutsch
- English
- Ελληνικά
- Esperanto
- Español
- فارسی
- Français
- 한국어
- Hrvatski
- Íslenska
- Italiano
- Lietuvių
- Magyar
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Русский
- Sicilianu
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- ไทย
- Tiếng Việt
- Українська
- 中文
- 粵語